ŠALČININKŲ RAJONO SAVIVALDYBĖS TARYBA

SPRENDIMAS

DĖL ŠALČININKAI + FUNKCINĖS ZONOS PLĖTROS STRATEGIJOS PATVIRTINIMO

2022 m. birželio 22 d. Nr. T-908

Šalčininkai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu bei 18 straipsnio 1 punktu ir Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“, 391 punktu, atsižvelgdama į Šalčininkų rajono savivaldybės tarybos 2022 m. gegužės 31 d. sprendimą T-870 „Dėl Šalčininkai+ funkcinės zonos plėtros strategijos patvirtinimo“, Šalčininkų rajono savivaldybės taryba n u s p r e n d ž i a:

1. Patvirtinti Šalčininkai + funkcinės zonos plėtros strategiją (pridedama).

2. Įgalioti Šalčininkų rajono savivaldybės merą Zdzislavą Palevič pasirašyti Šalčininkai + funkcinės zonos patikslintą susitarimą su Vilniaus rajono savivaldybe dėl šios plėtros strategijos įgyvendinimo.

3. Pripažinti netekusiu galios Šalčininkų rajono savivaldybės tarybos 2022 m. gegužės 31 d. sprendimą T-870 „Dėl Šalčininkai+ funkcinės zonos plėtros strategijos patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Rajono savivaldybės meras	Zdzislav Palevič